গুৱাহাটীবাসীয়ে কাইলৈ নিজৰ ভোটাধিকাৰ সাব্যস্তৰ সমান্তৰালকৈ বিনামূলীয়াকৈ বাইক টেক্সি সেৱাৰ সোৱাদ লোৱাৰো সুযোগ লাভ কৰিছে। এই সুযোগ আগ বঢ়াইছে দেশৰ বৃহত্তম বাইক টেক্সি সেৱা ৰেপিডোই।
চলিত লোকসভা নিৰ্বাচনৰ তৃতীয় পৰ্য্যায়ৰ ভোটগ্ৰহণৰ দিনটোত অৰ্থাৎ কাইলৈ (২৩ এপ্ৰিল) গুৱাহাটীত ৰেপিডো বাইক টেক্সিয়ে ভোটাৰক ঘৰৰ পৰা ভোটকেন্দ্ৰলৈ বিনামূলীয়াকৈ লৈ যাব।
তাৰ বাবে এজন ভোটাৰে ৰেপিডো এপটোত গৈ (যদি এপটো নাই Play Store-ৰ পৰা download কৰিব পাৰে) বাইক বুক কৰোতে কুপন ক'ড IVOTE (আটাইকেইটা আখৰ ডাঙৰ হৰফৰ) ব্যৱহাৰ কৰিব লাগিব।
সুবিধাটো কেৱল কাইলৈৰ বাবে আৰু গুৱাহাটী সমষ্টিৰ ভিতৰতে সীমাবদ্ধ। পুৱা ৭ বজাৰ পৰা আবেলি ৫ বজালৈ এই সেৱা উপলব্ধ থাকিব, জনালে ৰেপিডো বাইক টেক্সিৰ গুৱাহাটীৰ কৰ্তৃপক্ষই।
বৃহত্তৰ গুৱাহাটীত এই বিনামূলীয়া সেৱাৰ বাবে প্ৰায় ২৫০০খনৰ পৰা ৩০০০খন বাইক দিনটোৰ বাবে সাজু থাকিব বুলি কৰ্তৃপক্ষই জানিবলৈ দিয়ে।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
